ΓΡΑΠΤΗ ΕΡΩΤΗΣΗ E-1542/01

υποβολή: Erik Meijer (GUE/NGL) προς την Επιτροπή

(28 Μαΐου 2001)

Θέμα: Εφαρμογή εναλλακτικών λύσεων και συμπληρωματικών μέτρων για τον ταχύτερο τερματισμό της επιδημίας αφθώδους πυρετού

1. Μπορεί η Επιτροπή να διαψεύσει τις φήμες ότι σε κάποια κράτη μέλη, μεταξύ των οποίων και η Γαλλία, κυκλοφορούν εμβόλια κατά του αφθώδους πυρετού που θεωρούνται παράνομα και χρησιμοποιούνται προληπτικά για την παρεμπόδιση της περαιτέρω εξάπλωσης της νόσου;

2. Θεωρεί η Επιτροπή πιθανόν, ναι μεν να συμβάλλει η χρήση παράνομων εμβολίων στην παρεμπόδιση της εξάπλωσης του αφθώδους πυρετού σε περιοχές που χωρίς εμβολιασμό πιθανόν να είχαν πληγεί, όμως οι επιθεωρήσεις κρεάτων που γίνονται μετά να μην εντοπίζουν τον εμβολιασμό επειδή στις μη μολυσμένες και μη ύποπτες περιοχές δεν γίνονται εξετάσεις για αντισώματα αφθώδους πυρετού;

3. Μπορεί η Επιτροπή να επιβεβαιώσει την είδηση που δημοσίευσε η ολλανδική εφημερίδα NRC-Handelsblad την Πέμπτη 26-4-2001, ότι το Ηνωμένο Βασίλειο σταματάει τη σφαγήγειών ζώων που εκτρέφονται σε περιοχές που γειτονεύουν με τις εστίες της νόσου και ότι θανατώνει μόνο τα ζώα στα οποία έχει εντοπισθεί ο ιός;

4. Σε ποιό βαθμό καιπό ποίες προϋποθέσεις γίνονται εμβολιασμοί στο Ηνωμένο Βασίλειο; Υπάρχει διαφορά σε σχέση με τους κανόνες που ισχύουν για την Ολλανδία; Εάν ναι, γιατί;

5. Εάν επιτραπεί σε ένα κράτος μέλος να σταματήσει τις σφαγές ή εάν αποδειχθεί ότι στην πράξη ένα κράτος μέλος έχει σταματήσει τις σφαγές, ποιες συνέπειες έχει αυτό για τις αντίστοιχεςποχρεώσεις των άλλων κρατών μελών; Θεωρεί η Επιτροπή ότι σε περίπτωση διαφορετικώνποχρεώσεων αναλόγως της χώραςπάρχει νομική ανισότητα;

6. Εδώ και πόσο καιρό γίνεται σαφής διάκριση μεταξύ μόλυνσης και εμβολιασμού μέσω της χρήσης ανιχνευτών εμβολίου;

7. Γιατί εξακολουθεί να καθυστερεί ο σύμφωνος με την παράγραφο 2.3 του από 4 Απριλίου 2001 ψηφίσματος του Ευρωπαϊκού Κοινοβουλίου προληπτικός εμβολιασμός ευαίσθητων στον αφθώδη πυρετό ζώων ζωολογικών κήπων ή κοπαδιών σπάνιων απειλούμενων με εξαφάνιση ζώων των οποίων το κρέας δεν εξάγεται ούτε και τρώγεται; Πότε θα μπορέσουν τουλάχιστον αυτές οι ομάδες ζώων να εμβολιαστούν προληπτικά;

8. Πώς κρίνει η Επιτροπή την άποψη του Διεθνούς Οργανισμού Μολυσματικών Νόσων των Παρισίων (ΟΙΕ) ότι πρέπει να γίνεται διάκριση μεταξύ ασθενών και μη ασθενών ζώων, οπότε μόνο η μόλυνση με τον ιό μπορεί να θεωρηθεί λόγος για την απαγόρευση εισαγωγής και όχι η ανίχνευση αντισωμάτων προερχόμενων από εμβολιασμό;

9. Ποιός είναι εδώ ο ρόλος του Animal Health Code 2000, που για τελευταία φορά αναπροσαρμόστηκε το 1997 βάσει των πλέον πρόσφατων επιστημονικών ερευνών και έχειπογραφεί και από τα 157 κράτη μέλη του Διεθνούς Οργανισμού Μολυσματικών Νόσων, μεταξύ των οποίων είναι και όλα τα κράτη μέλη της Ευρωπαϊκής Ένωσης;

Απάντηση του κ. Byrne εξ ονόματος της Επιτροπής

(20 Ιουλίου 2001)

Είναι τεχνικώς αδύνατο να αποδειχθεί ότι δεν έχει εμβολιασθεί κανένα από τα 300 περίπου εκατ. ζώα που είναι ευπαθή στον αφθώδη πυρετό και ζουν σε περιοχές που δεν έχουν μολυνθεί ή δεν είναι ύποπτες για αφθώδη πυρετό στην Κοινότητα.

Ωστόσο η Επιτροπή μπορεί να δηλώσει ότι:

- δεν διαθέτει πραγματολογικά στοιχεία σχετικά με οποιαδήποτε παράνομη χρήση εμβολίου για τον αφθώδη πυρετό στη Γαλλία ή σε κάποιο άλλο κράτος μέλος·

- μη επιβεβαιωμένες φήμες για παράνομο εμβολιασμό δεν μπορούν να αποτελούν τη βάση για τη λήψη αποφάσεων ή την ανάληψη πρωτοβουλιών από την Επιτροπή·

- είναι λυπηρό ότι τέτοιες φήμες έχουν εξαπλωθεί κατά τρόπο ώστε να προκαλούν δυσπιστία και έλλειψη εμπιστοσύνης απέναντι στο γεωργικό τομέα, στα κράτη μέλη και στα κοινοτικά όργανα που καταβάλλουν προσπάθειες να αντιμετωπίσουν τα δύσκολα προβλήματα που σχετίζονται με την επιδημία του αφθώδους πυρετού· οι φήμες αυτές δεν αποτελούν εποικοδομητική συμβολή στον καθ' όλα θεμιτό διάλογο που βρίσκεται σε εξέλιξη για την κοινοτική πολιτική σχετικά με τον αφθώδη πυρετό.

Η Επιτροπή πληροφορήθηκε από τις βρετανικές αρχές στο πλαίσιο της μόνιμης κτηνιατρικής επιτροπής (ΜΚΕ) ότι οι εθνικές κατευθυντήριες γραμμές για την προληπτική σφαγή ύποπτων βοοειδών που γειτνιάζουν με εστία της επιδημίας αναθεωρήθηκαν βάσει των εξελίξεων της επιδημιολογικής κατάστασης. Ωστόσο, αυτές οι κατευθυντήριες γραμμές δεν έρχονται σε σύγκρουση με την κοινοτική νομοθεσία που αφορά τον έλεγχο του αφθώδους πυρετού.

Η απόφαση 2001/257/ΕΚ της Επιτροπής, της 30ής Μαρτίου 2001, σχετικά με τον καθορισμό των όρων καταπολέμησης και εξάλειψης του αφθώδους πυρετού στο Ηνωμένο Βασίλειο κατ' εφαρμογή του άρθρου 13 της οδηγίας 85/511/ΕΟΚ(1), όπως αυτή τροποποιήθηκε από την απόφαση 2001/326/ΕΚ της Επιτροπής, της 24ης Απριλίου 2001(2), καθορίζει τους κανόνες βάσει των οποίων μπορεί σε ορισμένες περιοχές του Ηνωμένου Βασιλείου να εφαρμόζεται ο προληπτικός εμβολιασμός. Ωστόσο, οι αρμόδιες αρχές του Ηνωμένου Βασιλείου έχουν μέχρι στιγμής αποφασίσει να μην πραγματοποιούν εμβολιασμούς.

Η απόφαση 2001/257/ΕΚ της Επιτροπής συνάδει με την απόφαση 2001/279/ΕΚ της Επιτροπής, της 5ης Απριλίου 2001, για την τροποποίηση της απόφασης 2001/246/ΕΚ σχετικά με τον καθορισμό των όρων καταπολέμησης και εξάλειψης του αφθώδους πυρετού στις Κάτω Χώρες κατ' εφαρμογή του άρθρου 13 της οδηγίας 85/511/ΕΟΚ(3) σχετικά με τον προληπτικό εμβολιασμό σε ορισμένες περιοχές των Κάτω Χωρών. Ωστόσο η Επιτροπή εξέδωσε επίσης την απόφαση 2001/246/ΕΚ, της 27ης Μαρτίου 2001, σχετικά με τον καθορισμό των όρων καταπολέμησης και εξάλειψης του αφθώδους πυρετού στις Κάτω Χώρες κατ' εφαρμογή του άρθρου 13 της οδηγίας 85/511/ΕΟΚ(4), με την οποία καθορίζονται οι όροι βάσει των οποίων μπορούν να εφαρμόζονται κατασταλτικοί εμβολιασμοί στις Κάτω Χώρες.

Βασικά οι κανόνες για τον κατασταλτικό εμβολιασμό διαφέρουν από τους κανόνες για τον προληπτικό εμβολιασμό καθώς στην πρώτη περίπτωση τα εμβολιασμένα ζώα πρέπει να θανατώνονται το συντομότερο δυνατό μετά τον εμβολιασμό. Με τον τρόπο αυτό περιορίζεται ο κίνδυνος εξάπλωσης της νόσου από τα εμβολιασμένα ζώα και μπορούν να ανασταλούν ταχύτερα τα μέτρα για τον περιορισμό της διακίνησης και εμπορίας ζώντων ζώων και των προϊόντων τους από την περιοχή του εμβολιασμού.

Η οδηγία 85/511/ΕΟΚ του Συμβουλίου, της 18ης Νοεμβρίου 1985, για τη θέσπιση κοινοτικών μέτρων για την καταπολέμηση του αφθώδους πυρετού(5) εισάγει κοινοτικά μέτρα για τον έλεγχο του αφθώδους πυρετού και είναι εφαρμοστέα κατά τον ίδιο τρόπο σε όλα τα κράτη μέλη. Περιέχειποχρεωτικές διατάξεις για τη σφαγή των μολυσμένων από τον αφθώδη πυρετό ζώων, ενώ άλλες διατάξεις, όπως αυτές που αφορούν τη σφαγή ύποπτων για αφθώδη πυρετό ζώων, περιέχουν κάποια στοιχεία ευελιξίας, προκειμένου τα κράτη μέλη να μπορέσουν να εφαρμόσουν τα καλύτερα δυνατά μέτρα για την καταπολέμηση της νόσου, λαμβάνονταςπόψη την τοπική επιδημιολογική κατάσταση.

Κανένα κράτος μέλος δεν εξαιρείται από τις απαιτήσεις για τη σφαγή των μολυσμένων από αφθώδη πυρετό ζώων και η Επιτροπή δεν διαθέτει στοιχεία σύμφωνα με τα οποία κάποιο κράτος μέλος ανέχθηκε την παράλειψη σφαγής αυτών των ζώων.

Ορισμένες ομάδες επιστημόνων ασχολούνται αυτή τη στιγμή με την ανάπτυξη αξιόπιστων δοκιμών βάσει των οποίων θα ξεχωρίζουν τα εμβολιασμένα από τα μολυσμένα ζώα. Ωστόσο δεν μπορεί να προβλεφθεί πότε θα ολοκληρωθούν οι εργασίες.

Στις 11 Απριλίου 2001, έξι ημέρες μετά το ψήφισμα του Ευρωπαϊκού Κοινοβουλίου για τον αφθώδη πυρετό, η Επιτροπή εξέδωσε την απόφαση 2001/303/ΕΚ της 11ης Απριλίου 2001, σχετικά με τον καθορισμό των όρων καταπολέμησης και εξάλειψης του αφθώδους πυρετού σε απειλούμενα με εξαφάνιση είδη κατ' εφαρμογή του άρθρου 13 της οδηγίας 85/511/ΕΟΚ(6), με την οποία καθορίζονται οι προϋποθέσεις για την πραγματοποίηση εμβολίων σε απειλούμενα με εξαφάνιση είδη τα οποία είναι ευπαθή στον αφθώδη πυρετό, όπως είναι ορισμένα είδη ζώων σε πάρκα ή ζωολογικούς κήπους. Από την ημερομηνία αυτή και μετά μπορούν να γίνονται εμβολιασμοί αλλά μέχρι σήμερα κανένα κράτος μέλος δεν έχει αποφασίσει να προχωρήσει σε εμβολιασμούς.

Το Διεθνές Γραφείο Επιζωοτιών (OIE) της Παγκόσμιας Οργάνωσης για την Υγεία των Ζώων είναι ο διεθνής οργανισμός που έχει ορισθεί βάσει της συμφωνίας του Παγκόσμιου Οργανισμού Εμπορίου για την εφαρμογήγειονομικών και φυτοϋγειονομικών μέτρων, ως αρμόδιος για τη θέσπιση διεθνών κανόνων που αφορούν τηνγεία των ζώων και κατευθυντηρίων γραμμών για την εμπορία ζώντων ζώων και ζωικών προϊόντων. Οι κανόνες αυτοί δημοσιεύονται στον International Animal Health Code (Διεθνής Κώδικας για την Υγεία των Ζώων) ο οποίος αναθεωρείται κάθε χρόνο.

Στις 31 Μαΐου 2001 η γενική συνέλευση του ΟΙΕ ενέκρινε το ψήφισμα αριθ. XIV, σχετικά με ορισμένες τροποποιήσεις του κεφαλαίου του ανωτέρω κώδικα που αφορά τον αφθώδη πυρετό. Ωστόσο, οι τροποποιήσεις αυτές δεν αφορούν το διεθνές εμπόριο εμβολιασμένων ζώων ή των προϊόντων τους, αλλά τις απαιτήσεις σύμφωνα με τις οποίες μπορεί να αποδειχθεί ότι τα ζώα είναι απαλλαγμένα από αφθώδη πυρετό, καθώς το ΟΙΕ δεν έχει εκδώσει συστάσεις ή ψηφίσματα όπως αυτό που ανέφερε το αξιότιμο μέλος του Κοινοβουλίου.

(1) ΕΕ L 91 της 31.3.2001.

(2) ΕΕ L 115 της 25.4.2001.

(3) ΕΕ L 96 της 6.4.2001.

(4) ΕΕ L 88 της 28.3.2001.

(5) ΕΕ L 315 της 26.11.1985.

(6) ΕΕ L 104 της 13.4.2001.